CELEX: C2005/082/29
Language: sk
Date: 2005-04-02 00:00:00
Title: Vec C-38/05: Žaloba podaná dňa 1. februára 2005 Komisiou Európskych spoločenstiev proti Írsku

2.4.2005   
            
            
               SK
            
            
               Úradný vestník Európskej únie
            
            
               C 82/14
            
         Žaloba podaná dňa 1. februára 2005 Komisiou Európskych spoločenstiev proti Írsku
   (Vec C-38/05)
   (2005/C 82/29)
   Jazyk konania: angličtina
   Komisia Európskych spoločenstiev, v zastúpení: Barry Doherty, splnomocnený zástupca, ktorý si zvolil adresu na doručovanie v Luxemburgu, podala dňa 1. februára 2005 na Súdny dvor Európskych spoločenstiev žalobu proti Írsku.
   Žalobca navrhuje, aby Súdny dvor:
   
               —
            
            
               vyslovil, že Írsko porušilo svoje povinnosti podľa článkov 15 ods. 4, 18 ods. 1, 19i prvý a tretí pododsek nariadenia Rady (EHS) 2847/93 z 12. októbra 1993, ktorým sa zriaďuje kontrolný systém spoločnej politiky rybolovu (1) tým, že neoznámilo údaje vyžadované týmito ustanoveniami za roky 1999 a 2000 a
            
         
               —
            
            
               zaviazal Írsko nahradiť trovy konania.
            
         Žalobné dôvody a hlavné tvrdenia
   Články 15 ods. 4, 18 ods. 1 a 19i nariadenia č. 2847/93 ukladajú členským štátom oznamovať určité údaje počítačovým prenosom v určitej lehote. Pre Komisiu je dôležité disponovať týmito údajmi pre riadenie a rozvoj spoločnej rybárskej politiky, najmä s prihliadnutím na zachovanie, spravovanie a využívanie živých vodných zdrojov.
   Írsko neoznámilo údaje požadované vyššie uvedenými článkami za roky 1999 a 2000 a porušuje teda svoje povinnosti.
   
      (1)  Ú. v. EÚ L 261, 20.10.1993, s. 1